དཔལ་ཨེ་ཝཾ་ཆོས་ལྡན་གྱི་གདན་ས་པ་སེ་ཆེན་གན་གྱི་བརྒྱུད་པ། འཇམ་་་་་
དབྱངས་ནམ་མཁའ་དཔལ་བཟང་ནི། འུ་ཡུག་གི་ཕུའི་འབྲོག་གསེབ་ཏུ། ཡབ་ཁོར་ཚ་་
ད་ར་དང༌། ཡུམ་ཁོར་མོ་ནོར་འཛོམ་གྱི་སྲས་སུ། དགུང་རྟ་ལྕགས་ཕག་ལོར་འཁྲུངས་་་
སྐུ་མཆེད་གསུམ་ཡོད་པའི་འབྲིང་པོ་ཡིན། ཆུང་ངུ་ནས་རྩེ་གདོང་དུ་བྱོན། དེའི་དུས་་་་་་
མཚན་ཀརྨ་ཞུ། དེ་ནས་ཨེ་ཝཾ་ཐར་རྩེར་ཁུ་བོ་ཆོས་རྗེས་བླངས་ནས་བྲང་ཏི་ནམ་མཁའ་་་་་
སངས་རྒྱས་ལས་རབ་ཏུ་བྱུང་ཞིང་བསྙེན་པར་རྫོགས། ངའི་ཁུ་བོ་བྲང་ཏི་པཎ་ཆེན་ནམ་་་་
མཁའ་དཔལ་བཟང་གི་མཚན་དེ་ཁྱོད་ལ་འདོགས། མ་འོངས་པ་ན་ངེད་ཀྱི་གདན་ས་འོང་
གསུང་པའི་ལུང་བསྟན་མཛད། ལུགས་གཉིས་ཀྱི་སྒོ་ནས་ཐུགས་སྲས་མཆོག་ཏུ་མཛད།
རྗེ་འདི་ལས་དམ་པའི་ཆོས་དཔག་ཏུ་མེད་པ་གསན། གཞན་ཡང་ཤར་ཆེན་ཁུ་དབོན།
རིན་པོ་ཆེ་དཔལ་ལྡན་དོན་གྲུབ་ཁུ་དབོན་སོགས་བླ་མ་མང་པོ་ལ་ཆོས་ཀྱི་གསན་པ་རྒྱ་ཆེར་་་
མཛད༑ ཐར་རྩེའི་དཀར་མེ་དུས་ཇའི་ཐེབས་སུ་ཁམས་ཀྱི་ཆུ་འབུམ་ངོས་སུ་འབུལ་སྡུད་་་
ལ་ཡང་བྱོན། དེ་ནས་ངོར་དུ་བྱོན་ཏེ་བྲང་ཏི་པ་མཁན་ཆེན་ནམ་མཁའ་རིན་ཆེན་ཨེ་ཝཾ་གྱི་
གདན་ས་ལ་འཁོད་རྗེ་འདིས་ཐར་རྩེའི་གདན་ས་པ་མཛད། དེ་ནས་ཕྱིས་རྗེ་འདིས་དགུང་
ལོ་རེ་གཅིག་པ་ཕག་ལོར་ཨེ་ཝཾ་གྱི་གདན་སར་འཁོད། རེ་གཉིས་པ་བྱི་ལོའི་ཧོར་ཟླ་བཞི་
པའི་ཚེས་བཅུ་དགུའི་སྲོད་ལ་ཐར་རྩེའི་གཟིམས་ཁང་དུ་གཤེགས་པ་ཡིན། སྐུ་གདུང་་་་
ཞུགས་འབུལ་ཤར་ཆེན་ཡེ་ཤེས་བཟང་པོས་མཛད། དགོངས་རྫོགས་དུས་ཇ་སོགས་ཀྱི་་་་
རྒྱུན་ད་ལྟ་ཡང་བཟང་པོ་ཡོད་པ་འདིའོ། །བླ་མ་བསྟེན་པའི་ཆེད་དུ་བརྗེ་ཐོར་བྲིས་པའོ།།
11